Alžbeta Farnese

Alžbeta Farnese alebo Alžbeta Parmská (* 25. október 1692, Parma† 11. júl 1766 Aranjuez, Španielsko) bola ako manželka Filipa V. španielska kráľovná v rokoch 1714 - 1746. Patrila k parmskej dynastii Farnese, ktorej dedičkou tiež bola a odovzdala svojim synom nárok na parmské vojvodstvo.

Narodila sa v Palazzo della Pilotta ako dcéra parmského princa Odoarda a jeho manželky Dorotei Žofie Falcko-neuburskej.

Dedička Parmy 
Po smrti jej otca (1693), ktorý bol následníkom parmského trónu, sa len o rok neskôr stal vojvodom jej strýko František a ďalší Alžbetin strýko Anton sa stal jeho dedičom. Keď v roku 1727 zomrel strýko František a Anton sa stal vojvodom, stala sa z Alžbety dedička Parmy a Piacenzy.

Keď aj Anton zomrel v roku 1731, zdedil Parmu a Piacenzu Alžbetin prvorodený syn Karol. Keď sa Karol stal sicílskym a neapolským kráľom, prenechal parmské dedičstvo svojmu mladšiemu bratovi Filipovi, ktorý bol druhorodeným synom Alžbety.

Rodina 
Dňa 24. decembra 1714 uzavrela sobáš so španielskym kráľom Filipom V., z tohto manželstva sa narodilo 7 detí:
 Karol III. (* 20. január 1716† 14. december 1788), španielsky kráľ  ∞ 1738 princezná Mária Amália Saská, dcéra poľského kráľa Augusta III. a Mária Jozefy Habsburskej
 Francesco (* 21. marec 1717† 21. apríl 1717)
 Mária Anna (* 31. marec 1718† 15. január 1781) ∞ 1729 portugalský kráľ Jozef I.
 Filip (* 15. marec 1720† 18. júl 1765), vojvoda z Parmy  ∞ 1738 Mária Lujza Alžbeta Bourbonská, dcéra francúzskeho kráľa Ľudovíta XV. a Márie Leszczyńskej
 Mária Terézia (* 11. jún 1726† 22. júl 1746) ∞ 1745 Ľudovít Bourbonský, francúzsky dauphin, syn Ľudovíta XV. a Márie Leszczyńskej
 Ľudovít Anton (* 25. júl 1727† 7. august 1785), arcibiskup  ∞ morganatické manželstvo Mária Terézia de Vallabriga y de Rozas
 Mária Antónia (* 17. november 1729† 19. september 1785)  ∞ 1750 Viktor Amadeus III., sardínsky kráľ, syn Karola Emanuela III. a jeho druhej manželky Polyxeny  Hessenskej z Rotenburg-Rheinfelsu

Alžbeta mala na Filipa rozhodujúci vplyv a prežila ho o dvadsať rokov. Snažila sa presadiť svojich synov v Taliansku, čo sa jej aj podarilo - Karol sa stal sicílskym a neapolským kráľom a Filip parmským vojvodom.

Iné projekty

Externé odkazy 
 Farnese

Zdroj 

Kráľovské manželky Španielska
Osobnosti z Parmy